La Condamina

La Condamina (en occitán La Condamina, en monegasco A Cundàmina, en francés La Condamine) ye o prencipal barrio comercial d'o prencipau de Mónegue situato entre a Ciudat de Mónegue a l'ueste y Montcarles a l'este, ye decir dezaga d'o puerto de Mónegue (puerto Hercule).

Iste barrio ye famoso por estar o puesto de salita y plegata d'o Gran Premio de Formula 1 de Mónegue (que travesa tot o barrio de Montcarles). Astí se troba o prencipal centro de emerchencia d'os pompers d'o prencipau.

 Historia 
A constitución munegasca de 1911 dividiba o prencipau en 3 comunas. Asinas a comuna de La Condamina yera una d'ellas, englobando os actuals barrios de La Còla, Las Reveras y Moneghetti. En 1917, se cambea a constitución, dividindo o prencipau en una sola comuna.

 Cheografía 
O barrio ocupa una val que trescruzaba o viaducto d'o ferrocarril (actualment a via ferria pasa por un túnel) convertíndo-se dimpués en a carretera que une o barrio con Montcarles.

 Molimentos 
 A capiella de Santa Devota, restaurata en o sieglo XIX y construyita en o sieglo XI.

 Leyenda 
Santa Devota fue martirizata en Corcega en o sieglo III. Seguntes a tradición, a barca que heba de transportar o suyo cuerpo enta tierra africana, dentró en una tempestat, alavez un palomo la guió enta a costa francesa y plegó en Mónegue. En a Edat Meya, as reliquias d'a santa fuoron portiatas en barca. Manimenos a barca fue cremata. Iste ye l'orichen d'a cerimonia que se celebra o 26 de chinero de cada anyo en a que se crema una barca debant d'a ilesia adedicata a la santa. O día siguient se i fa una procesión.

Referencias

Categoría:Barrios de Mónegue